# Leontien van Moorsel

Leontien van Moorsel (Boekel, Ipar Brabante, 1970eko martxoak 22) bere ezkon izena den Leontien Zijlaard-van Moorsel bezala ere ezaguna, herbeheretar txirrindulari ohi bat da.
Profesionaletara 1980ko hamarkada amaieran pasa zen, eta laster bihurtu zen nazioarteko txirrindularirik hoberenetako bat. Proba garrantzitsuak irabazi zituen errepidean zein pistan. 1990eko hamarkadako lehen erdian Emakumezkoen Frantziako Tourra bi alditan irabazi zuen, bere arerio nagusia zen Jeannie Longo frantziarrarekin lehia gogor baten ondoren.
Txirrindularitza 1994an utzi zuen zenbait arazo psikologikoren ondorioz, depresioa eta anorexia urduria kasu. Michael Zijlaarden laguntzarekin, honekin 1995ean ezkondu zelarik, arazo hauek gainditu zituen eta txirrindularitza profesionalera itzuli zen, baina aurreko urteetako mailara iristeko itxaropenik gabe.
Alabaina, bere herrialdeak 1998ko Munduko Txirrindularitza Txapelketan parte hartzeko aukeratu zuen, lau urtetan bere lehen txapelketa handia zelarik. Van Moorselek harritu egin zuen eta erlojupeko proba irabazi eta lasterketa luzean bigarren amaitu zuen.
Sidneyko Olinpiar Jokoetan, Van Moorsel izan zen arrakastarik gehien izan zuen kirolarietako bat. Hiru urrezko domina irabazi zituen: errepideko erlojupeko proban eta lasterketa luzean eta pistako 3 kilometroko jazarpen proban. Atenasko Olinpiar Jokoetan, berriz ere faboritoen artean zegoen, baina erorketa bat izan zuen azkenaurreko etapan. Jasandako zauriak gora-behera, hiru egun beranduago arrakastarekin defendatu zuen erlojupeko probako garaipena. Sei dominarekin (urrezko lau, zilarrezko bat eta brontzezko bat), Van Moorsel Olinpiar Jokoetan arrakastarik gehien izan duen herbeheretar kirolarietako bat da.
Urteko herbeheretar kirolaririk hoberena bezala aukeratua izan zen 1990, 1993, 1999, 2000, 2003 eta 2004an.
Atenasko Olinpiar Jokoetan parte hartu ondoren, Leontien Van Moorsel ofizialki txirrindularitza profesionaletik erretiratu zen.

## Palmaresa

| 1989 1.a Herbehereetako Txapelketan 1990 Munduko txapelduna 3 kilometroko jazarpen proban Munduko txapelduna taldekako 50 kilometroko erlojupekoan 1. Herbehereetako txapelketan 1991 Munduko errepide txirrindularitzako txapelduna 2. Emakumezkoen Frantziako Tourrean 1992 1. Emakumezkoen Frantziako Tourrean 1. Herbehereetako txapelketan 1993 1. Emakumezkoen Frantziako Tourrean Munduko Txirrindularitza Txapelduna 1. Herbehereetako txapelketan 1. Herbehereetako banakako erlojupeko txapelketan 1998 Munduko erlojupeko txapelduna Munduko errepide txirrindularitzako txapeldunordea Munduko jazarpen probako txapeldunordea 1. Herbehereetako txapelketan 1. Herbehereetako banakako erlojupeko txapelketan | 1999 Munduko erlojupeko txapelduna 1. Herbehereetako txapelketan 1. Herbehereetako banakako erlojupeko txapelketan 2000 Errepide txirrindularitzako txapeldun olinpikoaAnexo: Erlojupeko txapeldun olinpikoa Txapeldun olinpikoa 3 kilometroko jazarpen proban Txapeldunorde olinpikoa puntuaketa proban 1. Herbehereetako banakako erlojupeko txapelketan 2001 3 kilometroko jazarpen proban munduko txapelduna 1. Herbehereetako banakako erlojupeko txapelketan 2002 Munduko txapelduna 3 kilometroko jazarpen proban 1. Herbehereetako banakako erlojupeko txapelketan 2003 Munduko txapelduna 3 kilometroko jazarpen proban Orduaren errekorra 2004 Txapeldun olinpikoa erlojupekoan Brontze olinpikoa 3 kilometroko jazarpen proban 1. Herbehereetako txapelketan |

## Kanpo estekak

* (Nederlanderaz)Webgune ofiziala
* Datuak: Q234158
* Multimedia: Leontien van Moorsel / Q234158